Chicago av Graham Nash

«Chicago» (ofte skrive «Chicago / We Can Change the World») er ein song skriven av Graham Nash for det første soloalbumet hans, Songs for Beginners. Songen kom ut på singel og nådde 35. plassen på den amerikanske Billboard Hot 100-lista og 29. plassen på Cash Box Top 100. Det vart den største hitten hans. I Canada nådde «Chicago» 19. plassen. Songen nådde òg femteplassen i Nederland i 1971. 

Bakgrunn
Songen refererer til demonstrasjonane mot Vietnamkrigen som fann stad under nasjonalkonventet til Demokratane i 1968 i Chicago og den påfølgjande rettssaka for Chicago Eight, der demonstrasjonsleiarane vart sikta for oppvigleri. Den første linja av songen, «So your brother's bound and gagged, and they've chained him to a chair» (Så bror din er bunden og knebla, og dei har lenkja han til ein stol) syner til Black Panther-leiaren Bobby Seale, den einaste afroamerikanske tiltalte, som var knepla og lenkja til stolen i rettssalen etter fleire protestar mot kjennelsane til dommaren Julius Hoffman. 

Linja «Won't you please come to Chicago just to sing?» syner til at Nash ber bandkollegaene sine Stephen Stills og Neil Young kome til Chicago for å spele ein velgjerdshjelpskonsert for Chicago 8. Refrenget inneheld linja «We can change the world / Rearrange the World».

På konsertalbumet til Crosby, Stills, Nash & Young, Four Way Street (1971), dediserte Nash songen til «Mayor Daley», ein spottande referanse til borgarmeisteren i Chicago, Richard J. Daley, som var notorisk i mot antikrigsdemonstrantar. 

Salslister

Vekeslister
Liste (1971)PlasseringCanada RPM Top Singles19Nederland (Nederlandsk Topp 40)5Nederland (Single Top 100)6US Billboard Hot 10035US Cashbox Top 10029

Årslister
Liste (1971)PlasseringNederland (Single Top 100)37

Medverkande
Graham Nash–vokal, gitar, piano, orgel, tamburin
Chris Ethridge–bass
Johnny Barbata–trommer, tamburin
Venetta Fields, Sherlie Matthews, Clydie King, Dorothy Morrison, Rita Coolidge–korvokal

 Andre versjonar 
 I 1973 spelte det australske bandet Sherbet songen på albumet sitt On with the Show.
 I august 2009 gav David Gilmour ut ein versjon på nettet kalla «Chicago - Change the World», der han song og spelte gitr, bass og klaverinstrument for å skape blest om saka til Gary McKinnon. Han fekk med seg Chrissie Hynde og Bob Geldof, i tillegg til McKinnon sjølv på songen.

 Hip hop-sample 
I 1999 sampla Kanye West og Beanie Sigel «Chicago» på singelen «The Truth». I 2003 nytta Westside Connection den same samplinga på singelen «Gangsta Nation».

Kjelder

Denne artikkelen bygger på «Chicago (1970 song)» frå ,  den 15. januar 2019. 
 oppgav desse kjeldene:

Bakgrunnsstoff


Kategori:Singlar frå 1971
Kategori:Songar om Chicago
Kategori:Protestsongar
Kategori:Songar skrivne av Graham Nash